IRS "Targeting" Rule Change Was in the Works for Two Years - Carol Platt Liebau May 28, 2015
2/5/2014 8:33:00 PM - Carol Platt Liebau Van Wyk op pad om rugbynaam te maak | Netwerk24
Van Wyk op pad om rugbynaam te maak
Shilton van Wyk (19).Foto:
Shilton van Wyk (19), ’n speler van die Saldanha-rugbyklub, is goed op pad om naam in die rugbywêreld te maak nadat hy ’n tweejaarkontrak vir die SA Sewes-akademie losgeslaan het.
Hy woon tans in Saldanha en speel ook vir die Boland Kavaliers waar hy as heelagter en losskakel diens doen.
Randall Modiba, sy afrigter by Boland Kavaliers, het aan Supersport se webblad gesê hy was baie beïndruk met Van Wyk se werkvermoë, sy lynbreuke en sy vermoë om gapings te identifiseer.
Volgens Van Wyk is die vlam aangesteek toe hy nege jaar oud was. Hy speel nou al ’n jaar vir Saldanha.
Toe hy gevra is hoe dit voel om sy land in sewesrugby te verteenwoordig, het Van Wyk gesê: “Ek is trots op myself oor wat ek tot dusver bereik het en ek sien uit na die eerste dag sodat ek kan begin.”
Hy begin Donderdag 1 Oktober saam met die sewesspan oefen.
Van Wyk voeg by dat hy nog doelwitte met sy rugbyloopbaan het.
“Ek wil graag ook in die Kaapstad-sewes speel,” sê hy.
“Om na-ure op my eie te oefen en fiks te bly, help my om te fokus,” het Van Wyk op die vraag hoe hy gemotiveer bly om hard te werk en deur te druk, geantwoord.